KOKMATERIĀLU (APAĻKOKU) PIRKUMA LĪGUMS

Nr. *skatāms pievienotajā datnē*

 *Dokumenta datums ir pēdējā*

*uzliktā elektroniskā paraksta datums*

**SIA „Rīgas meži”**, vienotais reģistrācijas Nr. 40003982628, tās valdes \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ personā, kur\_\_ rīkojas uz statūtu un 20.06.2023. pilnvaras Nr.SRM-23-20-pv pamata, turpmāk – **Pārdevējs**, no vienas puses, un

**\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_, tās valdes \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ personā, kur\_\_ rīkojas uz \_\_\_\_\_\_\_\_\_\_\_\_\_\_\_\_\_\_ pamata, turpmāk – **Pircējs**, no otras puses, abi kopā turpmāk – **Puses**, katrs atsevišķi – **Puse**, ievērojot **\_\_\_.\_\_\_.202\_\_.** apstiprinātos izsoles **Nr. \_\_\_\_\_\_\_\_\_** *[\_\_., \_\_. daļas]* rezultātus, bez viltus, maldības un spaidiem noslēdz šādu Kokmateriālu (apaļkoku pie ceļa) pirkuma līgumu, turpmāk – **Līgums**:

**1. LĪGUMA PRIEKŠMETS**

* 1. Pārdevējs pārdod, un Pircējs pērk **apaļos kokmateriālus pie ceļa**, turpmāk – **Prece**, kuru sortiments, daudzums, cena un izvešanas termiņš ir noteikts Līguma pielikumā Nr.1 pievienotajā izsoles \_\_\_., \_\_\_\_., \_\_\_\_. daļas Kokmateriālu sortimentu piedāvājumā iegādei mežā pie ceļa, kas ir šī Līguma neatņemama sastāvdaļa.
	2. Preces izcelsmi apliecina šī Līguma pielikumā Nr.2 pievienoto Apliecinājumu Nr. \_\_\_\_\_\_\_\_\_, Nr. \_\_\_\_\_\_\_\_\_\_\_\_, Nr. \_\_\_\_\_\_\_\_, Nr. \_\_\_\_\_\_\_\_\_, Nr. \_\_\_\_\_\_\_\_ koku ciršanai izdrukas, kas ir šī Līguma neatņemama sastāvdaļa.
	3. Prece ir 100% FSC un 100% PEFC sertificēta, ko apliecina koksnes piegādes ķēdes FSC sertifikāts Nr. SCS-COC-007461 (pieejams: <https://ej.uz/RM_FSC>) un PEFC sertifikāts Nr. BMCERT-PEFC-COC-00171 (pieejams: <https://ej.uz/RM_PEFC>).
	4. Pircējam ir pienākums veikt Preces izvešanu no krautuves **\_\_\_\_\_\_\_\_\_\_ mežniecības \_\_. kvartālā** ne vēlāk kā līdz **202\_\_.gada \_\_\_\_\_\_\_\_\_\_\_\_**.
	5. Pircējs, parakstot Līgumu, apliecina, ka ir iepazinies ar Preces atrašanās vietu un faktisko stāvokli, un pēc Līguma noslēgšanas neizvirzīs Pārdevējam nekāda veida pretenzijas par Preces stāvokli, kvalitāti, atrašanās vietu.
1. **CENA UN NORĒĶINU KĀRTĪBA**
	1. Preces cena par 1 (vienu) Preces kubikmetrutiek noteikta atbilstoši Līguma pielikumā Nr.1 norādītajai cenai. Preces pirkuma kopējā summa par kopējo pielikumā Nr.1 norādīto, izsolīto Preces apjomu **\_\_\_\_\_\_\_\_ m3 (\_\_\_\_\_ kubikmetri)** ir **EUR \_\_\_\_\_\_ (\_\_\_\_\_\_\_\_\_\_\_ euro, \_\_\_ centi)** bez pievienotās vērtības nodokļa, turpmāk – **PVN**. PVN tiek aprēķināts saskaņā ar darījuma brīdī spēkā esošajām normatīvo aktu prasībām.
	2. Pircējs samaksā par Preci vienā no šādiem veidiem:
		1. veicot **priekšapmaksu 100%** (simts procentu) apmērā no Preces pirkuma kopējās summas atbilstoši Pārdevēja izrakstītam priekšapmaksas rēķinam, ko Pārdevējs izraksta un nosūta Pircējam, nekavējoties pēc šī Līguma noslēgšanas un rakstiskas informācijas saņemšanas no Pircēja par tā izvēlēto samaksas veidu – priekšapmaksu. Pircējam ir pienākums samaksāt priekšapmaksas rēķinu ne vēlāk kā **5 (piecu) darba dienu** laikā no priekšapmaksas rēķina nosūtīšanas dienas;
		2. veicot pēcapmaksu **10 (desmit) dienu** laikā no Preces pārdošanas pavadzīmes, turpmāk – **Pavadzīme**, nosūtīšanas Pircējam, ar nosacījumu, ka Pircējs **5 (piecu) darba dienu** laikā pēc šī Līguma noslēgšanas ir iesniedzis Pārdevējam Latvijas Republikā reģistrētas komercbankas vai ārvalsts komercbankas filiāles Latvijā neatsaucamu pirmā pieprasījuma maksājumu garantiju, izsniegtu par labu Pārdevējam ar garantijas summu vismaz **120%** (viens simts divdesmit procenti) apmērā no Līguma 2.1. punktā norādītās Preces pirkuma kopējās summas (kas pilnībā sedz Preces pirkuma kopējo summu, līgumsodu, nokavējuma procentus), ar garantijas termiņu (t.i. datumu, līdz kuram Pārdevējs ir tiesīgs iesniegt bankā samaksas pieprasījumu) ne mazāku kā 3 (trīs) mēneši pēc šī Līguma 1.4. punktā noteiktā Preces izvešanas termiņa beigām.
	3. Pircējs ir tiesīgs izvēlēties vienu no Līguma 2.2. punktā minētajiem samaksas veidiem, par to rakstiski informējot Pārdevēju vai iesniedzot bankas garantiju, nekavējoties, bet ne vēlāk kā 5 (piecu) darba dienu laikā pēc Līguma noslēgšanas. Pircējs nav tiesīgs vēlāk šī Līguma ietvaros mainīt izvēlēto samaksas veidu. Ja Pircējs šajā punktā noteiktajā termiņā nav informējis Pārdevēju par samaksas veidu, tad uzskatāms, ka Pircēja izvēlētais samaksas veids ir priekšapmaksa. Pārdevējs ir tiesīgs izvērtēt un atteikties pieņemt Pircēja iesniegto bankas garantiju, ja tā neatbilst Līguma 2.2.2. punktā noteiktajiem nosacījumiem, un tādā gadījumā samaksas veids ir priekšapmaksa.
	4. Samaksa ir uzskatāma par veiktu dienā, kad Pārdevējs ir saņēmis naudas līdzekļus Pārdevēja norēķinu kontā.
	5. Puses vienojas, ka saskaņā ar Līgumu sagatavotais priekšapmaksas rēķins un Pavadzīme tiek sagatavoti elektroniski un derīgi bez paraksta, ja tie nosūtīti no Pārdevēja elektroniskā pasta adreses: rekini.r@rigasmezi.lv uz Pircēja elektroniskā pasta adresi: \_\_\_\_\_\_\_\_\_\_\_\_\_\_\_\_\_\_\_.
	6. Pircējs iegūst tālāk šajā Līgumā noteiktās tiesības uz Preces izvešanu no krautuves tikai pēc attiecīga priekšapmaksas rēķina samaksas pilnā apmērā vai Līguma 2.2.2. punkta noteikumiem atbilstošas bankas garantijas iesniegšanas Pārdevējam.
2. **PRECES NODOŠANA PIRCĒJAM**
	1. Plānojot un organizējot Preces izvešanu no krautuves, Pircējam ir pienākums nodrošināt, ka Preces izvešana tiek veikta:
		1. Līguma 1.4. punktā noteiktā izvešanas termiņa ietvaros;
		2. ar tālāk šajā Līguma 3. nodaļā minēto Pārdevēja pārstāvi iepriekš saskaņotā laikā;
		3. pēc priekšapmaksas rēķina samaksas šajā Līgumā noteiktajā kārtībā (ja vien Pircējs nav iesniedzis šajā Līgumā minēto bankas garantiju) un Pārdevēja izrakstītas Pavadzīmes saņemšanas.
	2. Nekavējoties pēc priekšapmaksas saņemšanas pilnā apmērā vai šī Līguma nosacījumiem atbilstošas bankas garantijas saņemšanas no Pircēja, Pārdevējs izraksta un nosūta Pircējam Pavadzīmi un Pārdevēja pārstāvja kontaktinformāciju Preces izvešanas laika un kārtības saskaņošanai starp Pusēm.
	3. Pircējam ir pienākums ar iepriekšējā punktā minēto Pārdevēja pārstāvi iepriekš saskaņot Preces uzkraušanas un izvešanas no krautuves datumu un laiku, un, ja Pārdevēja pārstāvis to pieprasa, veikt Preces uzkraušanu un izvešanu no krautuves Pārdevēja pārstāvja klātbūtnē. Pārdevēja pārstāvim, savukārt, ir pienākums ierādīt Pircējam dabā Preces krautuves robežas un vietu autotransporta manevriem.
	4. Preces uzkraušanu, izvešanu no krautuves un piegādi Pircējs veic pats, sedzot izmaksas. Pircējs ir atbildīgs par Latvijas Republikā spēkā esošajos normatīvajos aktos noteikto vides aizsardzības un drošības prasību ievērošanu Preces uzkraušanas un izvešanas procesā.
	5. Gadījumā, ja Preces izvešanas ceļi šķērso trešās personas īpašumā esošu zemes īpašumu, tad Pircēja pienākums pirms Preces izvešanas ir iegūt zemes īpašnieka atļauju par darbības veikšanu uz viņa zemes. Pircējs sedz visus ar to saistītos izdevumus.
	6. Preces nodošana Pircējam ir uzskatāma par notikušu ar brīdi, kad Pārdevējs Līguma 2.5. punktā noteiktajā veidā ir nosūtījis Pircējam Pavadzīmi.
3. **ATBILDĪBA**
	1. Pārdevējs garantē, ka Prece mežizstrādes procesā ir sagatavota, ievērojot mežizstrādes jomā Latvijas Republikā spēkā esošo normatīvo aktu prasības.
	2. Puses atzīst, ka Preces izcelsmi (koksnes piegādes ķēdi) pierāda Līguma pielikumā Nr.2 pievienotā Apliecinājuma koku ciršanai izdruka un tajā norādītais apliecinājuma numurs, pēc kura Pircējs pats var pārliecināties par apliecinājuma īstumu, un Pārdevējam nav pienākuma nekādos citos veidos pierādīt Preces izcelsmi.
	3. Pircējs vai tā pilnvarotais pārstāvis ir tiesīgs veikt pārbaudes, lai pārliecinātos par Preces izcelsmi un mežsaimniecisko prasību atbilstību, par pārbaudes veikšanu iepriekš rakstiski paziņojot Pārdevējam.
	4. **Īpašuma tiesības** uz Preci pāriet no Pārdevēja uz Pircēju ar brīdi, kad Pārdevējs ir nodevis Preci Pircējam saskaņā ar šī Līguma 3.6. punktu (t.i. ar Pavadzīmes nosūtīšanas brīdi).
	5. **Risks** par Preces nejaušu bojāeju, bojāšanos, kvalitātes zudumu un ar to saistītiem iespējamiem zaudējumiem pāriet no Pārdevēja uz Pircēju ar Preces nodošanas brīdi saskaņā ar šī Līguma 3.6. punktu (t.i. ar Pavadzīmes nosūtīšanas brīdi). Gadījumā, ja Pircēja pieļauta priekšapmaksas (ja attiecināma) kavējuma dēļ Prece nav nodota Pircējam Līguma 1.4. punktā noteiktā termiņa ietvaros, risks par Preces nejaušu bojāeju, bojāšanos, kvalitātes zudumu un ar to saistītiem iespējamiem zaudējumiem pāriet no Pārdevēja uz Pircēju ar Līguma 1.4. punktā noteiktā termiņa iestāšanās brīdi, neatkarīgi no Preces nodošanas fakta.
	6. Ja Pircējs **kavē** Līgumā noteikto Preces **izvešanas** no krautuves termiņu, Pārdevējs ir tiesīgs aprēķināt, un Pircējam ir pienākums maksāt **nokavējuma līgumsodu 0,5%** (nulle komats pieci procenti) apmērā no laicīgi neizvestās Preces pirkuma summas par katru kavējuma dienu, bet kopā ne vairāk kā 10% (desmit procenti) no neizvestās Preces pirkuma summas.
	7. Ja Pircējs **kavē** Līguma 2.2.2. punktā noteikto Pavadzīmes **samaksas** termiņu, Pārdevējs ir tiesīgs aprēķināt, un Pircējam ir pienākums maksāt nokavējuma procentus 0,5% (nulle komats pieci procenti) apmērā no kavētās maksājuma summas par katru kavējuma dienu. No Pircēja saņemtajām maksājumu summām Pārdevējs vispirms sedz aprēķinātos nokavējuma procentus un pēc tam – pamatparādu.
	8. Ja Līgums tiek izbeigts 5.4. punktā noteikto iemeslu dēļ, tad uzskatāms, ka no Pircēja puses ir pieļauta saistību neizpilde. Tādā gadījumā Pārdevējs ir tiesīgs aprēķināt, un Pircējam ir pienākums:
		1. maksāt **līgumsodu par Līguma saistību neizpildi 10%** (desmit procentu) apmērā no Preces pirkuma kopējās summas;
		2. segt Pārdevējam radušos **zaudējumus**, tajā skaitā, bet ne tikai Pārdevēja negūtās peļņas apmērā, ja Pārdevēja rīkotas atkārtotas Preces izsoles rezultātā Preces cena ir zemāka par šī Līguma pielikumā Nr.1 norādīto cenu (neatkarīgi no tā, vai cenas samazinājuma iemesls ir Preces kvalitātes zudumi laika periodā no šī Līguma noslēgšanas dienas līdz atkārtotas izsoles rezultātā noslēgta Preces pirkuma līguma noslēgšanas dienai vai kokmateriālu tirgus pieprasījuma izmaiņas, kā rezultātā atkārtotā izsolē saņemti zemākas cenas piedāvājumi).
	9. Papildus Līgumā iepriekš minētajam, Puses atbild viena otrai par katru tiešu un pierādāmu zaudējumu, kas radies to darbības vai bezdarbības dēļ, neizpildot vai nepienācīgi izpildot ar šo Līgumu uzņemtās saistības. Pircējs, turklāt, atzīst un apzinās savu atbildību gadījumā, ja Preces uzkraušanas un izvešanas laikā tiek nodarīti zaudējumi Pārdevēja īpašumam vai kaitējums videi.
	10. Pircējam ir pienākums samaksāt šajā Līgumā noteiktajā kārtībā Pārdevēja aprēķinātos līgumsodus un atlīdzināt zaudējumus 10 (desmit) dienu laikā no attiecīga Pārdevēja rēķina vai paziņojuma nosūtīšanas dienas.
	11. Nokavējuma līgumsoda un nokavējuma procentu samaksa neatbrīvo Pircēju no Līguma saistību pienācīgas izpildes.
4. **LĪGUMA DARBĪBAS LAIKS UN IZBEIGŠANA**
	1. Līgums stājas spēkā tā parakstīšanas brīdī un ir spēkā līdz Līguma 1.4. punktā noteiktajam Preces izvešanas termiņam vai līdz Pušu saistību pilnīgai izpildei (ja saskaņā ar šī Līguma noteikumiem Pušu saistību pilnīga izpilde var tikt veikta vēlāk). Līguma abpusējas parakstīšanas brīdis ir pēdējā parakstītāja uzliktā laika zīmoga datums un laiks.
	2. Puses ir tiesīgas izbeigt Līgumu jebkurā laikā, par to savstarpēji rakstiski vienojoties.
	3. Pārdevējs ir tiesīgs nekavējoties vienpusēji izbeigt Līgumu, par to rakstiski paziņojot Pircējam, šādos gadījumos:
		1. Pircējam ir pasludināts maksātnespējas process, apturēta saimnieciskā darbība vai iestājas citi apstākļi, kas liedz vai liegs Pircējam turpināt Līguma izpildi;
		2. pēc Līguma noslēgšanas atklājas, ka izsolē, iesniedzot piedāvājumu, vai Līguma izpildes laikā Pircējs ir sniedzis Pārdevējam nepatiesu vai nepilnīgu informāciju;
		3. pēc Līguma noslēgšanas atklājas vai Pārdevējam rodas pamatotas aizdomas par Pircēja un citu tirgus dalībnieku aizliegtu vienošanos, izsoles piedāvājumu saskaņošanu vai citiem konkurences tiesību pārkāpumiem;
		4. attiecībā uz Pircēju, tā patieso labuma guvēju ir konstatēts Noziedzīgi iegūto līdzekļu legalizācijas un terorisma un proliferācijas finansēšanas novēršanas likumā noteiktais;
		5. attiecībā uz Pircēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pircēju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pircējs ir personālsabiedrība, tiek piemērotas sankcijas, atbilstoši Starptautisko un Latvijas Republikas nacionālo sankciju likumam.
	4. Pārdevējs ir tiesīgs vienpusēji izbeigt Līgumu, par to rakstiski paziņojot Pircējam vismaz 10 (desmit) dienas iepriekš (ja tālāk šajā punktā nav noteikts citādi), šādos gadījumos:
		1. Pircējs neveic priekšapmaksas rēķina (ja attiecināms) samaksu, un tādēļ tiek kavēta Preces nodošana Pircējam un izvešana no krautuves ilgāk par 10 (desmit) dienām pēc Līguma 1.4. punktā noteiktā Preces izvešanas termiņa beigām;
		2. Pārdevējs ir saņēmis Pircēja rakstisku paziņojumu par atteikšanos no Preces iegādes (šādā gadījumā Pārdevējs ir tiesīgs nekavējoties vienpusēji izbeigt Līgumu);
		3. Pircējs neizpilda kādu no Līguma saistībām un nav novērsis konstatēto neizpildi 5 (piecu) dienu laikā no Pārdevēja attiecīga paziņojuma nosūtīšanas dienas;
		4. Pircējs atkārtoti ir pieļāvis jebkuru šī Līguma noteikumu pārkāpumu.
	5. Līguma 5.3. punktā minētajos gadījumos Līgums ir uzskatāms par izbeigtu ar Pārdevēja paziņojuma par Līguma izbeigšanu nosūtīšanas dienu. Līguma 5.4. punktā minētajos gadījumos Līgums ir uzskatāms par izbeigtu ar Pārdevēja paziņojumā par Līguma izbeigšanu norādīto datumu. Pēc Līguma izbeigšanas Pārdevējs ir tiesīgs rīkot atkārtotu Preces izsoli, un Pircējs nav tiesīgs piedalīties šādā izsolē.
	6. Jebkādi grozījumi, papildinājumi šajā Līgumā ir spēkā, ja tie noformēti rakstiski, satur atsauci uz šo Līgumu un tos ir parakstījušas abas Puses.
5. **KONFIDENCIALITĀTE UN PERSONAS DATI**
	1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un gadījumos, kad informācija ir bijusi iepriekš vai tās nodošanas brīdī publiski zināma. Konfidencialitātes pienākums nav aprobežots ar Līguma termiņu un ir saistošs bez laika ierobežojuma.
	2. Visi dokumenti un informācija, kas saistīta ar Līguma noslēgšanu un izpildi ir uzskatāmi par Pušu komercnoslēpumu saturošu informāciju. Tās aizsardzībai Puses apņemas to saglabāt noslēpumā un bez otras Puses rakstiskas piekrišanas neizpaust trešajām personām. Komercnoslēpuma statuss neattiecas uz informāciju, kas jau ir publiski pieejama, vai Latvijas Republikas tiesību aktos noteiktajā kārtībā ir noteikta kā publiski pieejama.
	3. Puses apliecina, ka Līgumā norādītos vai Līguma izpildes ietvaros no otras Puses iegūtos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
	4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai datu subjektiem nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga pret datu subjektiem par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei patstāvīgi jāapmierina datu subjektu prasījumi un jāsamaksā valsts pārvaldes iestādes uzliktie naudas sodi.
	6. Puses apņemas neapstrādāt no otras Puses iegūtos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
6. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
	2. Par nepārvaramas varas apstākļiem atzīst notikumu, kas atbilst visām šādām pazīmēm:
		1. no kā nav iespējams izvairīties, un kura sekas nav iespējams pārvarēt;
		2. kuru Līguma slēgšanas brīdī nebija iespējams paredzēt;
		3. kas nav radies Puses vai tās kontrolē esošas personas kļūdas vai rīcības dēļ;
		4. kas padara saistību izpildi ne tikai apgrūtinošu, bet arī neiespējamu.
	3. Puse, kurai iestājas Līguma 7.2. punktā minētie apstākļi, par šādu apstākļu iestāšanos 10 (desmit) darba dienu laikā rakstveidā paziņo otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
	4. Nepārvaramas varas apstākļi netiek ņemti vērā, ja Puses par to rakstiski neinformēja viena otru Līguma 7.3. punktā noteiktajā kārtībā, ja vien konkrētie nepārvaramas varas apstākļi nav vispārzināmi un otras Puses rakstiska informēšana objektīvu, vispārzināmu iemeslu dēļ nav bijusi iespējama.
	5. Nepārvaramas varas apstākļu pierādīšanas pienākums ir Pusei, kura uz tiem atsaucas, ja vien konkrētie nepārvaramas varas apstākļi nav vispārzināmi.
	6. Ja nepārvaramas varas apstākļu dēļ Līgums nav izpildāms ilgāk par 3 (trīs) kalendārajiem mēnešiem, tad katrai Pusei ir tiesības vienpusēji atteikties no tālākas Līguma saistību izpildes. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
7. **CITI NOTEIKUMI**
	1. Ar Līguma izpildi saistītus jautājumus risināt no Pārdevēja puses Pārdevējs pilnvaro šādas personas, katru atsevišķi:
		1. \_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_;
		2. \_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_.
	2. Ar Līguma izpildi saistītus jautājumus risināt no Pircēja puses Pircējs pilnvaro šādas personas, katru atsevišķi:
		1. \_\_\_\_\_\_\_\_\_, tālr. \_\_\_\_\_\_\_\_, e-pasts: \_\_\_\_\_\_\_\_\_\_\_\_\_;
		2. \_\_\_\_\_\_\_\_\_, tālr. \_\_\_\_\_\_\_\_, e-pasts: \_\_\_\_\_\_\_\_\_\_\_\_\_.
	3. Pušu pilnvarotās personas ir pilnvarotas veikt Līgumā noteikto dokumentu (rēķinu, Pavadzīmju, paziņojumu, pretenziju, brīdinājumu) un rakstiskas informācijas iesniegšanu vai nosūtīšanu otrai Pusei, un saņemšanu, un Līguma izpildes kontroli ar tiesībām sastādīt un parakstīt defektu aktus un citus no Līguma izrietošos dokumentus, izņemot Līguma grozījumus, vienošanos par Līguma izbeigšanu.
	4. Par izmaiņām Pušu juridiskajās adresēs, nosaukumos, kontaktinformācijā, pilnvaroto personu sastāvā, to kontaktinformācijā, Puses iespējami drīzā laikā, bet ne vēlāk kā 5 (piecu) dienu laikā rakstiski paziņo otrai Pusei, neveicot grozījumus Līgumā.
	5. Puses apliecina, ka visas šajā Līgumā norādītās Pušu elektroniskā pasta adreses tiek regulāri pārbaudītas un atrodas attiecīgās Puses kontrolē. Rēķini un Pavadzīmes, , kas elektroniski nosūtīti uz šajā Līgumā norādītajām Pušu elektroniskā pasta adresēm, ir derīgi bez paraksta un ir uzskatāmi par piegādātiem adresātam nākamajā darba dienā pēc to nosūtīšanas, neatkarīgi no sūtījuma atvēršanas laika. Paziņojumi, pretenzijas, brīdinājumi un citi ar šo Līgumu saistīti dokumenti un informācija, kas parakstīti ar drošu elektronisko parakstu un elektroniski nosūtīti uz šajā Līgumā norādītajām Pušu elektroniskā pasta adresēm, ir uzskatāmi par piegādātiem adresātam nākamajā darba dienā pēc to nosūtīšanas, neatkarīgi no sūtījuma atvēršanas laika.
	6. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktām koruptīvām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.
	7. Līgums ir saistošs Pušu saistību un tiesību pārņēmējiem.
	8. Pušu savstarpēji paziņojumi, pretenzijas, brīdinājumi un cita otrai Pusei sniedzama informācija šī Līguma izpildes sakarā noformējama rakstiski.
	9. Strīdus, kuri var rasties starp Pusēm Līguma izpildes gaitā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
	10. Līgums ir sastādīts un parakstīts elektroniski ar drošu elektronisko parakstu, kas satur laika zīmogu.
	11. Līgums tā noslēgšanas brīdī satur 2 (divus) šādus pielikumus:

*Pielikums Nr.1 – Kokmateriālu sortimentu piedāvājums iegādei mežā pie ceļa;*

*Pielikums Nr.2 – Apliecinājumu koku ciršanai izdrukas.*

1. **PUŠU REKVIZĪTI**

|  |  |
| --- | --- |
| **pārdevējs** | **PIRCĒJS** |
| **SIA „Rīgas meži”** | **SIA \_\_\_\_\_\_\_\_\_\_** |
| Vienotais reģistrācijas Nr.40003982628PVN maksātāja reģ.Nr.LV40003982628Juridiskā adrese: Ojāra Vācieša iela 6, k-1, Rīga, LV-1004Tālrunis: +371 67415710e-pasts: rigasmezi@rigasmezi.lv | Vienotais reģistrācijas Nr.\_\_\_\_\_\_\_\_\_\_\_PVN maksātāja reģ. Nr.\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_Tālrunis: \_\_\_\_\_\_\_\_\_e-pasts: \_\_\_\_\_\_\_\_\_\_  |
| Banka: Luminor Bank AS Latvijas filiāleKods: RIKOLV2XKonts: LV06RIKO0002013116269 | Banka: \_\_\_\_\_\_\_\_\_\_Kods: \_\_\_\_\_\_\_\_\_\_Konts: \_\_\_\_\_\_\_\_\_\_\_ |
| Banka: Citadele banka ASKods: PARXLV22Konts: LV15PARX0005508860001 |  |
| Banka: Swedbank ASKods: HABALV22Konts: LV76HABA0551052516389 |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[vārds, uzvārds][amats] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[vārds, uzvārds][amats] |

1.pielikums

2.pielikums